లతాశ్రీ

లతాశ్రీ (పద్మలత, శ్రీలత) తెలుగు సినిమా నటి. ఆ ఒక్కటి అడక్కు సినిమాలో రాజేంద్ర ప్రసాద్‌కి సోదరిగా నటించిన లతాశ్రీ, సహాయక పాత్రలలో గుర్తింపు పొందింది. తెలుగు, కన్నడ, తమిళ భాషల్లో సుమారు 80కి పైగా సినిమాలలో నటించింది.

 జననం 
లతాశ్రీ ఆంధ్రప్రదేశ్ లోని విజయవాడలో పద్మలతగా జన్మించింది. తండ్రి ముల్పూరి మాధవరావు, తల్లి సువర్ణలత. ఆమె ఇంటర్ వరకు చదువుకుంది. సినిమాల్లోకి వచ్చిన తర్వాత శ్రీలత, లతాశ్రీలుగా పేర్లు మార్చుకుంది.

 సినిమారంగం 
చిన్నప్నటినుండి సినిమాలంటే ఇష్టమున్న లతాశ్రీ, డాన్స్ కూడా నేర్చుకుంది. లతాశ్రీ 10వ తరగతి చదువుతున్నప్పుడు తమ్మారెడ్డి భరద్వాజ తీసిన మన్మధ సామ్రాజ్యం సినిమా ఆడిషన్ కోసం ఫోటోగ్రాఫ్‌లు పంపి సినిమాకు ఎంపికయింది. 1990లో ఇరుగిల్లు పొరుగిల్లు అనే సినిమా ద్వారా సినీ పరిశ్రమలోకి అడుగుపెట్టింది. సినిమాలో చిన్న పాత్ర పోషించినప్పటికీ, తన నటనతో ఇతర దర్శకులను ఆకట్టుకోవడంతో మరిన్ని సినిమాలలో నటించే అవకాశం పొందింది. 1991లో విడుదలైన పందిరిమంచం సినిమా విజయవంతంకావడంతో లతాశ్రీకి ప్రజాదరణ పెరిగింది. శ్రీదేవి నర్సింగ్ హోమ్ (1994), అతిలి సత్తిబాబు (2007) వంటి సినిమాలలో నటించింది. 1999లో సినిమాలకు దూరమైన లతాశ్రీ, 2007లో ఈవీవీ సత్యనారాయణ తీసిన ‘అత్తిలి సత్తిబాబు’ సినిమాతో రీ ఎంట్రీ ఇచ్చింది.

 వ్యక్తిగత జీవితం 
లతాశ్రీ జిమ్ ట్రైనర్‌ను ప్రేమించి పెళ్ళి చేసుకుంది. వారికి ఇద్దరు కొడుకులు ఉన్నారు.

 సినిమాలు 

 మన్మథ సామ్రాజ్యం
 ఇరుగిల్లు పొరుగిల్లు
 పందిరిమంచం
 శ్రీదేవి నర్సింగ్ హోమ్
 నమస్తే అన్న
 ముద్దుల మేనల్లుడు
 బాలచంద్రుడు
 స్ట్రీట్ ఫైటర్
 అన్నావదిన
 పోలీస్ భార్య
 అబ్బాయిగారు
 అందరూ అందరే
 ఇంద్రభవనం
 దీపావళి
 అల్లరోడు
 మీ ఆయన జాగ్రత్త
 మమ్మీ, మీ ఆయనొచ్చాడు
 ఆ ఒక్కటి అడక్కు
 నెంబర్ వన్
 యమలీల
 దొరబాబు

 మూలాలు 

 బాహ్య లింకులు 
 

వర్గం:తెలుగు సినిమా నటీమణులు
వర్గం:కృష్ణా జిల్లా సినిమా నటీమణులు
వర్గం:జీవిస్తున్న ప్రజలు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు